*Ő így válaszolt: „Megmondtam már nektek, de nem hallgattatok rám. Miért akarjátok ismét hallani? Talán ti is a tanítványai akartok lenni?” (Jn 9,27)*

Az előző vers kérdése valóban az ismétlést kéri. De a meggyógyult már az okot keresi: „*Miért akarjátok ismét hallani?* Nem tudom, megérezte-e vagy csak feltételezte, hogy nem Jézus vagy maga a gyógyulás a tét a kérdés mögött. Mert további okot „szállítani” ezen a kínos beszélgetésen nem volt kedve. Inkább egy nagyon fontos kérdéssel válaszol: tanítványok akartok lenni? Ez egy jó válasz lenne. Ebben az esetben volna értelme ismételni a történetet.

Ki akar ma tanítvány lenni? Jézus kész fogadni bárkit. Dönteni neked kell. A döntés élet-halál kérdése, a döntés következményeit is neked kell viselni. Nem dönthet helyetted senki! Dönts Jézus mellett, a ma hozható legjobb döntés! *Vadon Gyula*